CELEX: 32014R1336
Language: el
Date: 2014-12-16 00:00:00
Title: Κατ' εξουσιοδότηση κανονισμός (ΕΕ) αριθ. 1336/2014 της Επιτροπής, της 16ης Δεκεμβρίου 2014 , σχετικά με τη θέσπιση προσωρινών έκτακτων μέτρων για τον τομέα του γάλακτος και των γαλακτοκομικών προϊόντων υπό μορφή πρώιμης έναρξης της περιόδου δημόσιας παρέμβασης για το βούτυρο και το αποκορυφωμένο γάλα σε σκόνη το 2015

17.12.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 360/13
            
         ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) αριθ. 1336/2014 ΤΗΣ ΕΠΙΤΡΟΠΉΣ
   της 16ης Δεκεμβρίου 2014
   σχετικά με τη θέσπιση προσωρινών έκτακτων μέτρων για τον τομέα του γάλακτος και των γαλακτοκομικών προϊόντων υπό μορφή πρώιμης έναρξης της περιόδου δημόσιας παρέμβασης για το βούτυρο και το αποκορυφωμένο γάλα σε σκόνη το 2015
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 219 παράγραφος 1, σε συνδυασμό με το άρθρο 228,
   Εκτιμώντας τα ακόλουθα:
   
               (1)
            
            
               Στις 7 Αυγούστου 2014 η ρωσική κυβέρνηση επέβαλε απαγόρευση εισαγωγής στη Ρωσία ορισμένων προϊόντων από την Ένωση, συμπεριλαμβανομένων του γάλακτος και των γαλακτοκομικών προϊόντων. Από την απαγόρευση αυτή προέκυψε διατάραξη της αγοράς με αισθητή πτώση των τιμών λόγω του γεγονότος ότι μια σημαντική εξαγωγική αγορά έχει ξαφνικά καταστεί μη διαθέσιμη.
            
         
               (2)
            
            
               Το άρθρο 12 στοιχείο δ) του κανονισμού (ΕΕ) αριθ. 1308/2013 προβλέπει ότι η περίοδος δημόσιας παρέμβασης για το βούτυρο και το αποκορυφωμένο γάλα σε σκόνη εκτείνεται από την 1η Μαρτίου έως τις 30 Σεπτεμβρίου.
            
         
               (3)
            
            
               Έχει συνεπώς διαμορφωθεί μια κατάσταση στην οποία η διατάραξη της αγοράς φαίνεται ότι δεν είναι δυνατόν να αντιμετωπιστεί με τα συνήθη μέτρα που προβλέπονται στον κανονισμό (ΕΕ) αριθ. 1308/2013.
            
         
               (4)
            
            
               Η περίοδος δημόσιας παρέμβασης για το βούτυρο και το αποκορυφωμένο γάλα σε σκόνη παρατάθηκε έως τις 31 Δεκεμβρίου 2014 με τον κατ' εξουσιοδότηση κανονισμό (ΕΕ) αριθ. 949/2014 της Επιτροπής (2).
            
         
               (5)
            
            
               Οι τιμές του βουτύρου και του αποκορυφωμένου γάλακτος σε σκόνη στην Ένωση έχουν μειωθεί περαιτέρω και η πίεση για μείωση είναι πιθανό να συνεχιστεί.
            
         
               (6)
            
            
               Για την αντιμετώπιση ενδεχόμενης περαιτέρω μείωσης των τιμών και επιδείνωσης της διατάραξης της αγοράς είναι σημαντικό να είναι το μέτρο της δημόσιας παρέμβασης διαθέσιμο και μετά τις 31 Δεκεμβρίου 2014.
            
         
               (7)
            
            
               Επομένως, είναι σκόπιμο να οριστεί η 1η Ιανουαρίου ως ημερομηνία έναρξης της περιόδου αγοράς στο πλαίσιο της παρέμβασης για το βούτυρο και το αποκορυφωμένο γάλα σε σκόνη για το 2015.
            
         
               (8)
            
            
               Για να έχει το προσωρινό έκτακτο μέτρο στήριξης που προβλέπεται στον παρόντα κανονισμό άμεσο αντίκτυπο στην αγορά και να συμβάλει στη σταθεροποίηση των τιμών, θα πρέπει να αρχίσει να ισχύει την επομένη της ημέρας δημοσίευσής του,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Κατά παρέκκλιση από το άρθρο 12 στοιχείο δ) του κανονισμού (ΕΕ) αριθ. 1308/2013, το 2015 η περίοδος δημόσιας παρέμβασης για το βούτυρο και το αποκορυφωμένο γάλα σε σκόνη εκτείνεται από την 1η Ιανουαρίου έως τις 30 Σεπτεμβρίου.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Δεκεμβρίου 2014.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 347 της 20.12.2013, σ. 671.
   
      (2)  Κατ' εξουσιοδότηση κανονισμός (ΕΕ) αριθ. 949/2014 της Επιτροπής, της 4ης Σεπτεμβρίου 2014, σχετικά με τη θέσπιση προσωρινών έκτακτων μέτρων για τον τομέα του γάλακτος και των γαλακτοκομικών προϊόντων υπό μορφή παράτασης της περιόδου δημόσιας παρέμβασης για το βούτυρο και το αποκορυφωμένο γάλα σε σκόνη το 2014 (ΕΕ L 265 της 5.9.2014, σ. 21).